Георги Щерев
Ели

chitanka.info

На малката Ели

Елѝ,

мои родопски момичета,

под небе синеоко порасли.

Звездно във мене надничате,

пояс от слънце препасали.

Зеленооки и хубави

от звуци и вятър сресани,

сякаш застлали сте с губери

върховете при вас слезнали.

И узряват вашите тайни,

там, където слънце ви гали.

Хоризонтът става безкраен,

от очите ви кротки запален.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.